
ПРЕССЪОБЩЕНИЕ
27 август 2026 г.
Днес Управителният съвет на Българската народна банка (БНБ) взе решение за допълване на лиценза за извършване на дейност като платежна институция на „Датекс Пеймънт Технолоджи“ ЕАД с платежните услуги по чл. 4, т. 2, т. 3, букви „б“ и „в“ и т. 5, предложение първо от Закона за платежните услуги и платежните системи (ЗПУПС) – услуги, свързани с теглене на пари в наличност от платежна сметка, както и свързаните с това операции по обслужване на платежна сметка, изпълнение на платежни операции чрез платежни карти или други подобни инструменти, изпълнение на кредитни преводи, включително нареждания за периодични преводи, и издаване на платежни инструменти, след като установи, че заявителят е предоставил всички изискуеми сведения и документи и са изпълнени условията за допълване на лиценза по чл. 10 и чл. 13, ал. 2 от ЗПУПС и съответните изисквания на Наредба № 16 на БНБ от 29 март 2018 г. за издаване на лицензи и одобрения, за вписване в регистъра по чл. 19 от ЗПУПС и за изискванията към дейността на операторите на платежни системи с окончателност на сетълмента.

Съгласно допълнения лиценз „Датекс Пеймънт Технолоджи“ ЕАД може да предоставя платежни услуги по чл. 4, т. 2, т. 3, букви „б“ и „в“ и т. 5 от ЗПУПС.

